Erdogan kaller Syria «terrorist-stat»
- Det syriske regimet har blitt en terrorist-stat. Vi ser ikke lenger på Syria som noe vanlig land. Vi kan ikke unne oss den luksus å være likegyldige til det som skjer der, sa Erdogan under et møte i sitt eget parti AKP. - Massakrene i Syria, som øker i omfang takket være verdenssamfunnets likegyldighet, blir stadig verre, sa Erdogan, som lenge har markert seg som en av Assads skarpeste kritikere. Tyrkia anklager Syria for å væpne den kurdiske PKK-geriljaen, mens Syria anklager Tyrkia for å støtte de syriske opprørerne. Tyrkia har tatt imot 80.000 syriske flyktninger det siste året. Erdogan har foreslått å opprette en trygg sone på syrisk side av grensa, men har fått liten internasjonal støtte til forslaget. - Assad står opp til halsen i blod, hevdet Erdogan onsdag.
President Bashar al-Assad har omgjort Syria til en terrorist-stat, hevder Tyrkias statsminister Tayyip Erdogan.